Σε επτά προσαγωγές προχώρησε η αστυνομία έπειτα από επεισόδια που σημειώθηκαν, μετά τα μεσάνυχτα, στις οδούς Σπύρου Τρικούπη και Τοσίτσα, στα Εξάρχεια.

Κατά τις πληροφορίες τα επεισόδια ξέσπασαν μεταξύ κουκουλοφόρων και διμοιρίες των ΜΑΤ. H αστυνομική δύναμη ήταν μεγάλη στην περιοχή από νωρίς αναφέρουν μαρτυρίες.

Τα επεισόδια κράτησαν αρκετή ώρα ενώ υπάρχουν καταγγελίες για προκλητική στάση των αστυνομικών και δακρυγόνα στο Κ ΒΟΞ.

Σύμφωνα με όσα καταγγέλλονται η επίθεση διμοιρίας ΜΑΤ έγινε στο κοινωνικό κέντρο ΒΟΞ στα Εξάρχεια και οι δυνάμεις των ΜΑΤ έσπασαν την γυάλινη είσοδο και έριξαν δακρυγόνα μέσα στο ΒΟΞ το όποιο ήταν γεμάτο με κόσμο.

Πληροφορίες αναφέρουν πως υπήρξαν τραυματισμοί από γκλομπ και πως τουλάχιστον 1 άτομο μεταφέρθηκε στο νοσοκομείο με τραύματα στο κεφάλι.

Οι προσαχθέντες οδηγήθηκαν στη ΓΑΔΑ και τις πρώτες πρωινές ώρες αφέθηκαν ελεύθεροι.

Τα βίντεο δείχνουν τι συνέβη στο Κ*ΒΟΞ: